ʻO kūkū ʻoloa, o lau(a) ʻoloa ʻōhalahala mai i ākea

He kua la no Kahiki

He ʻulu i heia

He māpele i heia, ia e penei

Ka ʻoloa, (a) he ka ʻoloa,

He ʻoloa Nahiʻenaʻena ma ka ʻōlelo wale ana,

E ʻoloa aku ana iā Kalaninuikualiholiho

I kāne ʻaimoku i luna ka iʻa ea

ʻO ka ʻoloa ia e kūkū nei,

ʻO ke kūkū pōʻai, Kalani, kūkū ke liʻi,

ʻO ka lani, kuaʻi ka lani, mau ka honua.

Kukaʻi Kalani, mau ka honua ia Lani,

Lani pipili haʻamomoe leʻa

Pipili Kalani, mau ka honua ia la,

He la koliʻi nono ka i luna

ʻO ke ka mauna wawa, ke kai wawa

ʻŌlelo kai iluna, ka leo o ka hekikili kawowowo.

Ka leo o ka hekikili kawowo i luna.

Ka leo o ka olaʻi kawowowo

Ka leo o ka olaʻi kawowo i lalo

Ka leo o ka ua huna kawowowo

Ka leo o ka ua loku kawowo i uka.

Ka leo o ka pu kani heleleʻi

Ka leo o ka pololei ka huli kani i uka

ʻO aku ia i ka maka o Haukuku o Haukaka

ʻO ke kakaʻina o ka niu ai liʻi

ʻO ka hohana e pau ai ka liʻu lani

ʻO ka lani Kauikeouli ke kupa nāna e au,

ʻO ke au, o ke kupalele ka moku

ʻO ke kupalala ka ʻāina, ʻo ke kupaliliʻi

ʻO ke kupaliʻi, kupaliʻi, kupahele, kupahaʻa

 e ʻai ʻāina o Kalani,

ʻO Nahiʻenaʻena, ʻoluluʻu naholo ke kapu

Olue he kupa kahiko no laila,

He kiaʻi wai no ka ʻiliʻili poniponi, ponihua.

Nāna kuʻi e kuʻi nanau

E kuʻi nanau e nanau e nanau

Naunau, holoholo, a holo, o holoholo

Ou holo Kalani

He kūkūkeke, kūkū ke koʻi keke

Holo i kupa keke, kupeke, ʻili kapa keke e Kalani

Kūkū kapa, ua keke, he lani kūkū kapa keke

Ke Kahele, ke oe, ke moe, ke kaʻikaʻi

He mele no Nahiʻenaʻena

Ke aliʻi naholo ke kapu

He mele no Hina

Ke akua kūkū kapa